ועדת הכספים, כנסת 20, פרוטוקול מספר 1197, 2018-12-25 12:15

משה גפני: אני פותח את ישיבת ועדת הכספים.

משה גפני: על סדר היום הצעת חוק לתיקון פקודת מסי העירייה ומסי הממשלה (פטורין) (מס' 31) (סמכות רשות מקומית לתת פטור מארנונה למוסד מתנדב לשירות הציבור), התשע"ט-2018.

משה גפני: אייל, אתה יכול לומר לאן הגעתם עם הדיונים והיכן אנחנו עומדים?

אייל לב ארי: כן.

אייל לב ארי: בדיון הקודם, הנוסח שהוצבע עליו היה נוסח שמצד אחד מעביר את סמכות מתן ההחלטה במתן ההנחה בארנונה למוסד מתנדב לשירות הציבור משר הפנים כיום לרשות המקומית בה בעצם נמצא הנכס של המוסד המתנדב לשירות הציבור.

אייל לב ארי: בנוסף קבענו שמועצת הרשות המקומית תיתן את הפטור בהתאם לחוות דעת שלו ועדת הנחות של הרשות המקומית שגם היא בעצם נסמכת על תנאים שקבע שר הפנים ולגבי שר הפנים, הסמכנו אותו לקבוע בתקנות אישור הוועדה תנאים וכללים לאישור למוסד מתנדב לשירות הציבור לפי אותו סעיף.

אייל לב ארי: זה בעצם הנוסח שהתגבש בדיון הקודם שאישר את הצעת החוק לקריאה הראשונה.

אייל לב ארי: נותרו בגדול שתי סוגיות עיקריות שהוועדה רצתה לבחון לאחר קריאה ראשונה.

אייל לב ארי: נושא אחד שעלה בדיון היה האופן בו יהיה ערר של מוסד מתנדב לשירות הציבור, האם הוא יהיה כמו היום, כפי שהוא היום, זאת אומרת שהמוסד המתנדב, אם בעצם מועצת הרשות המקומית לא המליצה כפי שזה היום על מתן ההנחה בארנונה, יכול לפנות לממונה על המחוז שאליו שר הפנים אצל את הסמכות לתת את ההנחה בארנונה, ובעצם הממונה על המחוז בוחן האם החלטת מועצת הרשות המקומית נעשתה על פי חוזרי מנכ"ל שפורסמו בעניין הזה.

אייל לב ארי: אופציה אחרת שעלתה בדיון הועלתה על ידי משרד הפנים והיא להוציא לחלוטין גם את נושא הערר מתחום משרד הפנים ולהפנות את זה למסלולים הקיימים היום, בין אם מנהל על הארנונה, ועדת ערר או בית המשפט לעניינים מינהליים שזה בעצם מסלול שהמוסדות המתנדבים העדיפו שלא כיוון שביטן היתר הוא משית עליהם - - -

איתן ברושי: מה ההגדרה של מתנדב?

אייל לב ארי: ההגדרה היא הגדרה שכיום נמצאת בחוזרי המנכ"ל.

אייל לב ארי: בגדול זה מוסד שאינו פועל למטרת רווח, שפעילותו היא בתחומים בהם רשות מקומית פועלת, ביניהם בענייני בריאות, רווחה או חינוך.

אייל לב ארי: במהלך השנים, לפי משפטים כאלה ואחרים, גם הוסף שבתוך המוסד שנותן שירות לציבור, נכנס גם מוסד להשכלה גבוהה, מוסד מתוקצב.

איתן ברושי: גם מכללות טכנולוגיות.

איתן ברושי: מכללה רגילה מקבלת.

משה גפני: זה הסעיף הבא.

איתן ברושי: אני יודע.

איתן ברושי: אני שואל איפה הגבולות.

איתן ברושי: אני לא סותר את זה אבל יש ועדת הנחות ולמה צריך עכשיו עוד ועדה?

איתן ברושי: יש ועדת הנחות מוסמכת לקבל החלטות.

איתן ברושי: דיברנו על זה לא מזמן בוועדת הפנים בנושא של גבייה.

איתן ברושי: אני לא רוצה להתערב, כל רשות תשקול, אבל יש ועדת הנחות.

אייל לב ארי: ועדת ההנחות, ותקנו אותי אם אני טועה, בעצם פועלת לפי תקנות ההסדרים במשק המדינה מכוחן בחוק הסדרים למשק המדינה משנת 1992, שם בעצם כל נושא הארנונה וקביעתה נקבע וגם שם יש את ההסמכה מי זכאים להנחות.

אייל לב ארי: פקודת מסי העירייה ומסי הממשלה (פטורין) קובעות באופן עצמאי מי המוסדות או הגופים שזכאים או לפטור מלא מארנונה או לפטור חלקי.

איתן ברושי: אני רוצה לשאול את חבריי ממשרד הפנים אם במוסד הזה יש גם חדרי מגורים.

אייל לב ארי: איזה מוסד?

אייל לב ארי: מוסד להשכלה גבוהה?

אייל לב ארי: למוסד להשכלה גבוהה יש התייחסות ספציפית.

איתן ברושי: נגיד יש מוסד עם תרומה לציבור בו גרים שירות לאומי או שנת שירות.

איתן ברושי: אני דיברתי אתם לגבי שנת שירות.

איתן ברושי: הסבירו לי למה שנת שירות.

איתן ברושי: למה חייל בצה"ל יכול לקבל פטור מארנונה וזה בסדר גמור, וחייל בצבא האזרחי של שנת שירות, שנותן שנה נוספת – ביום חמישי מסתיים קורס טיס ורוב בוגרי קורס הטיס יהיו בוגרי שנת שירות – לא.

איתן ברושי: תסביר לי סיון - יושב כאן העוזר של דרעי – שככה וככה.

איתן ברושי: אני בעד הגישות האלה.

איתן ברושי: לא אכפת לי, עם כיפה ובלי כיפה, אני בעד עם ישראל.

איתן ברושי: סיכמנו עם גפני שמצוות יישוב הארץ היא המצווה הגדולה.

משה גפני: אתה יכול להרחיב לעניין הכיפה?

איתן ברושי: כן.

משה גפני: סתם.

איתן ברושי: נמצא כאן סיון שהוא נולד בעמק יזרעאל.

איתן ברושי: אני מסביר לו שמצוות יישוב הארץ היא המצווה הכי גדולה.

איתן ברושי: מי שעושה אותה, אפילו בהתנדבות, הוא זכאי לפטור.

איתן ברושי: אני אוסיף עכשיו להחלטה, כולל שנת שירות.

איתן ברושי: אתם לא מבינים איזה נזק אתם עושים.

איתן ברושי: אני תומך בעיקרון אבל למה האפליות האלה?

איתן ברושי: או שזו ועדת הנחות, אז כל רשות תחליט שהיא נותנת פטור לאלה או לאלה.

איתן ברושי: אני בעד.

איתן ברושי: יש ראש רשות עצמאי, שייתן פטורים, אם אתה לא נותן שיפוי.

איתן ברושי: אבל ההגדרה של מתנדב לא תיעצר בהגדרה הזאת.

משה גפני: התשובה היא כדלהלן.

משה גפני: אתה לא יכול לתת הנחות או פטורים לכל תושבי מדינת ישראל אפילו שמצוות יישוב הארץ היא מצווה גדולה.

משה גפני: היא לא הכי גדולה, אבל היא גדולה מאוד.

איתן ברושי: מהחשובות ביותר.

משה גפני: מהחשובות ביותר.

משה גפני: לכן, כאשר אתה רשות מקומית, אתה נותן פטור או הנחה בארנונה, אתה כבול לחוק הראשי שקובע מה זה נקרא מוסד מתנדב.

משה גפני: מוסד מתנדב זה מה שמופיע בחוק כאן אבל הוא שאוב משם.

משה גפני: מוסד שלא פועל למטרות רווח, שפעילותו היא בתחום בו פועלת הרשות המקומית, בריאות, רווחה, חינוך וכולי.

איתן ברושי: האנשים שעובדים שם מקבלים שכר.

משה גפני: בסדר, יש הגדרות של החוק הזה.

איתן ברושי: אני הולך אתך.

משה גפני: אני אובייקטיבי.

איתן ברושי: אני רוצה לתת לך הזדמנות, תעזור לי.

משה גפני: לא נוכל להעביר את זה כי אז יבואו ויאמרו שאתה נותן הנחות לכולם.

איתן ברושי: לא לכולם.

איתן ברושי: חייל.

משה גפני: יכול להיות שחייל נמצא בכל מקרה.

משה גפני: מכיוון שאתה מוסמך בעניין הזה, אני מבקש שתתייחס למה שאמר איתן ברושי.

משה גפני: אנחנו את איתן ברושי לוקחים ברצינות.

משה גפני: אולי באמת לתת פטור מארנונה לכולם.

סיון להבי: נכסים של הרשות יכולים לקבל הנחות משני דברי חקיקה, או מתקנות ההנחה בארנונה שמרביתן הנחות רשות, הרשות רשאית לתת את ההנחות ובדרך כלל הם עוסקים בתנאים שמאפיינים מי שגר בהן.

סיון להבי: לדוגמה, מבחן הכנסה וכן הלאה וכן הלאה.

סיון להבי: אנחנו עוסקים כרגע בפקודת הפיטורין שהיא עוסקת בסוג הנכס.

איתן ברושי: הפטורים.

איתן ברושי: לא פיטורין.

איתן ברושי: הפטורים זה היה בסעיף הקודם.

סיון להבי: זו פקודה מנדטורית והיא עוסקת בסוג הנכס.

סיון להבי: אחד מהסוגים של הנכסים שהעירייה מחויבת לתת להם על פי הפקודה הנחה, אלה מוסדות לטובת שירות הציבור שנמצאים בשטחה.

סיון להבי: הכללים לגבי מי הוא מוסד שזכאי לאותה הנחה קבועים כרגע בחוזר מנכ"ל והשר מאשר אותם מדי שנה.

סיון להבי: השר מציע שהסמכות תעבור לידי הרשות המקומית.

סיון להבי: מדובר בהצעת חוק פרטית.

מירה סלומון: מרכז השלטון המקומי.

מירה סלומון: אנחנו תומכים כמובן באמון שניתן ברשויות המקומיות, ביכולת שלהן לקבל החלטות בהתאם לנהלים שיקבע משרד הפנים, מה התנאים למתן פטור למוסד מתנדב.

מירה סלומון: הרשויות המקומיות בהחלט מסוגלות, יכולות וראויות לבדוק את הדברים בעצמן ולא להעביר, כמו שנעשה היום, את תוצאות הבדיקה שלהן להחלטה של הממונה על המחוז.

מירה סלומון: אנחנו מתנגדים לתוספת שעלתה לקראת הדיון היום, לכך שמשרד הפנים ישמש כערכאת ערעור על החלטות הרשות המקומית.

מירה סלומון: אנחנו סבורים שאו שנותנים לרשות המקומית לפעול, לקבל החלטות, לעשות את זה בהתאם לנהלים של משרד הפנים.

מירה סלומון: היה והן לא יעשו את זה כפי שצריך, תמיד ניתן לעתור על החלטותיה של רשות מקומית בפני בית משפט לעניינים מינהליים, ולא לתת למשרד הפנים אחר כך להחליט שמה שאנחנו לא אישרנו- - -

משה גפני: אבל המצב היום הוא שמערערים בפני הממונה.

מירה סלומון: לא.

מירה סלומון: היום לא מערערים.

משה גפני: לא מערערים.

משה גפני: מעבירים.

מירה סלומון: זה מגיע למחוז והוא זה שקובע.

מירה סלומון: בחרתם לתת לנו את הסמכות לקבוע וטוב שכך, אז אנחנו קובעים ועל החלטותינו ניתן לעתור.

מירה סלומון: בחרתם לא לתת לנו את הסמכות, להשאיר את זה בידי המחוז - - -

משה גפני: לא הבנתי.

מירה סלומון: אני אסביר לאדוני.

משה גפני: לפני שאת מסבירה.

משה גפני: המצב היום הוא שהרשות המקומית מחליטה כללית.

משה גפני: במידה והיא לא מאשרת, מה עושה המבקש?

מירה סלומון: היום הרשות המקומית מאגמת את הנתונים על פי חוזר מנכ"ל משרד הפנים, הרשות המקומית מאגמת את הנתונים, בודקת את הבדיקות שלה לפי חוזר המנכ"ל, ההמלצה שלה בדבר הפטור למוסד מתנדב היא מעבירה לממונה על המחוז.

מירה סלומון: הפטור ניתן על ידי הממונה על המחוז במשרד הפנים.

מירה סלומון: הממונה על המחוז מחליט אם הוא מקבל את ההמלצה של הרשות המקומית או לא מקבל אותה והאחריות היא בידי הממונה על המחוז.

מירה סלומון: עוד מילה אחת בבקשה אדוני.

מירה סלומון: הצעת החוק כרגע מבקשת להעביר את שיקול הדעת המכריע לרשות המקומית, זה בנוסח שהונח כהצעת חוק פרטית.

מירה סלומון: בנוסח שהניחה הוועדה עכשיו מבקשים לקבוע את משרד הפנים כערכאת ערעור על החלטות הרשות המקומית אבל לא כערכאת ערעור נקודה כמו כל בית משפט אלא כערכאת ערעור רק על המוסדות שהרשות המקומית החליטה שהיא לא פוטרת.

מירה סלומון: כלומר, הרשות המקומית תשב, תפטור, זה יהיה בסדר.

מירה סלומון: הרשות המקומית תחליט שהיא פוטרת – הכול טוב.

מירה סלומון: הרשות המקומית תחליט שהיא מסרבת - מעבירים את זה למשרד הפנים.

מירה סלומון: אנחנו מבקשים, או שיש לנו את שיקול הדעת ואז כל ההחלטות שלנו - - -

משה גפני: לנו, זאת הרשות המקומית.

מירה סלומון: לרשויות המקומיות.

מירה סלומון: בוודאי.

מירה סלומון: לא למרכז השלטון המקומי.

מירה סלומון: אני מדברת בשם הרשויות המקומיות.

מירה סלומון: או שתתנו לנו את שיקול הדעת ועל החלטותינו כן או לא ניתן לעתור לבית המשפט לעניינים מינהליים, או שתשאירו את זה בהחלטה של הממונה על המחוז.

משה גפני: תודה.

משה גפני: חבר הכנסת מלכיאלי.

מיכאל מלכיאלי: את יודעת מה ההבדל בין מה שאת אומרת לבין הצעת החוק?

מיכאל מלכיאלי: את קראת את הצעת החוק מהמשקפיים שלך כשהיא באה לחזק את הרשויות המקומיות.

מיכאל מלכיאלי: לא זו מטרת החוק.

מיכאל מלכיאלי: ממש לא.

מיכאל מלכיאלי: מטרת החוק באה להגן על אותן עמותות אומללות שבגלל הסחבת במשרד הפנים יש להן עיקולים מהרשויות.

מיכאל מלכיאלי: אני לא ביקשתי לחזק את הרשויות המקומיות.

מיכאל מלכיאלי: ממש לא.

מיכאל מלכיאלי: אני אמרתי שהיות ועמותת אלמגור למשל לנפגעי פעולות איבה נמצאת היום בעיקולים, כי המחוז לא הספיק לטפל בניירת שלה, ניתן לרשות את הסמכות לפטור אותה בלי המחוז.

מיכאל מלכיאלי: לא ביקשתי להפוך את הרשות עכשיו לאיזשהו גורם בעל משמעות שאותה עמותה אחרת, ידפקו אותה בגלל כל מיני שיקולים ועניינים כאלה או אחרים, ללכת לבית משפט.

מיכאל מלכיאלי: הרי גם היום משרד הפנים מטפל בבקשות.

מיכאל מלכיאלי: אז במקום שמשרד הפנים יטפל ב-1,000 בקשות, הוא יטפל רק ב-50.

מיכאל מלכיאלי: אנחנו לא מחלישים מהכוח שלכם.

מיכאל מלכיאלי: להפך.

מיכאל מלכיאלי: נותנים לכם כוח ב-95 אחוזים מהתיקים, לעזור לאותם אנשים שנכנסים לעיקולים סתם, אבל לא לתת כוח.

מיכאל מלכיאלי: הצעת החוק לא נועדה לחזק את הרשויות המקומיות על חשבון אותן עמותות מסכנות.

מיקי לוי: מה יקרה אם הרשות החליטה לא לתת?

מיכאל מלכיאלי: מה עושים היום?

מיכאל מלכיאלי: הולכים למחוז.

מיכאל מלכיאלי: בדיוק כמו היום.

מיכאל מלכיאלי: אני בסך הכול אומר שאותן עמותות שבכל מקרה מקבלות פטור, אל תשלח אותן לחצי שנה סחבת במשרד הפנים כי הן לא מקבלות שם את התשובה.

משה גפני: משהו לא ברור לי.

משה גפני: המציאות הזאת לא ברורה לי אלא אם כן יש משהו שאני לא יודע.

משה גפני: גם היום יש תהליך כזה.

משה גפני: התהליך, טוען חבר הכנסת מלכיאלי, הוא ארוך מדי.

משה גפני: אני לא מדבר אליך אלא לכולם.

משה גפני: את כל הזמן רוצה להשיב לי ואני מתבלבל לגמרי.

משה גפני: המציאות הזאת, אני היום פונה, הרשות המקומית מאשרת.

משה גפני: לא מאשרת, אני יכול לפנות ולבקש דיון נוסף וזה באמת מגיע לממונה על המחוז והממונה על המחוז, שם זה אורך הרבה זמן.

משה גפני: ההצעה עכשיו אומרת שזה יהיה יותר מהר.

משה גפני: שיקבלו החלטה.

משה גפני: אם ההחלטה של הרשות המקומית תהיה שמאשרים – בסדר.

משה גפני: אם לא מאשרים – יש תהליך.

משה גפני: התהליך הוא לא רשות ערעור.

משה גפני: התהליך הוא כמו שפונים היום.

משה גפני: פונים אבל זה יהיה מהר.

שחר פרלמוטר: משרד הפנים.

שחר פרלמוטר: אני אסביר בקצרה לעניין התהליך היום על פי חוזר המנכ"ל.

שחר פרלמוטר: כפי שמרכז השלטון המקומי תיאר, סמכות האישור כיום היא של שר הפנים.

שחר פרלמוטר: שר הפנים אצל סמכות שלו לממונה על המחוז, לכל אחד מהמחוזות.

איתן ברושי: בסדר גמור.

איתן ברושי: כך צריך להיות.

שחר פרלמוטר: ככלל הסמכות היא שלו.

שחר פרלמוטר: משרד הפנים לא מחכה להמלצת הרשות המקומית.

שחר פרלמוטר: היא רשאית להעביר המלצה עד ה-1 ביוני.

שחר פרלמוטר: לא פעם היא לא מעבירה.

שחר פרלמוטר: בכל מקרה גם כאשר היא מעבירה, זה לא בא על חשבון הבדיקה המקצועית של המחוז.

שחר פרלמוטר: בחלק מהמקרים ההמלצה של הרשות מתקבלת, ובחלק מהמקרים לא.

שחר פרלמוטר: זה המצב היום.

סיון להבי: ההצעה שלנו בנושא הערר.

משה גפני: זה לא ערר.

אייל לב ארי: הם קוראים לזה ערר.

משה גפני: זה לא ערר.

קריאה: זו בחינה דו שלבית.

משה גפני: אם זה ערר, זה צריך ללכת לבית משפט.

משה גפני: זה לא ערר.

קריאה: דיון חוזר.

משה גפני: דיון חוזר.

משה גפני: דיון נוסף.

סיון להבי: התיקון שאנחנו מציעים הוא שהשר יוכל לקבוע אחת משתיים: קודם כל הוא יוכל לקבוע סוגים שונים של מוסדות, שרשויות מקומיות יבואו לכתחילה בפניו, ושנית, הוא יוכל לבדוק סוגים שונים של נכסים שמלכתחילה יבואו בפניו.

סיון להבי: כלומר, לכתוב נוסח שהשר יהיה רשאי לקבוע סוגי מוסדות או רשויות מקומיות שעליהם לא יחולו הוראות אלה.

סיון להבי: כלומר, הם יבואו בפניו ישירות.

מיכאל מלכיאלי: בלי המקורית בכלל?

שחר פרלמוטר: כן.

שחר פרלמוטר: יכול להיות שסוג מאוד מאוד ארצי או מיוחד.

משה גפני: אני לא מקבל את זה.

איתן ברושי: עזבו את זה.

שחר פרלמוטר: ברירת המחדל תהיה שמועצת הרשות המקומית מאשרת.

איתן ברושי: גפני, אתה יודע מה זה מאכער?

איתן ברושי: מאכער זה עובד מדינה ש-25 שנים סיבך את הדברים כך שכאשר הוא יוצא לפנסיה, רק הוא יודע לפתור את הבעיה.

משה גפני: יש עובדי מדינה שהם לא מאכערים, שהם אנשים רציניים.

סיון להבי: השר רשאי לקבוע סוגי מוסדות או סוגי רשויות שהחוק לא יחול עליהם או רשאי לקבוע סוגי מוסדות שבקשתם סורבה, תגיע אליו.

משה גפני: תודה רבה.

משה גפני: רשמנו לפנינו.

משה גפני: זה לא יהיה בחוק.

שלמה ברלינט: חבר הנהלת מנהיגות אזרחית וחבר מועצת העיר בית שמש.

שלמה ברלינט: אני מדבר בשם מנהיגות אזרחית, ארגון הגג של העמותות וגם כחבר מועצת העיר בית שמש.

שלמה ברלינט: אנחנו בהחלט תומכים בהצעת החוק.

שלמה ברלינט: צריך להיות מנגנון שהעירייה, תהיה עליה בקרה.

שלמה ברלינט: לא צריך לאפשר את זה שרק ועדת הנחות, ואז זה תלוי ברצונו של ראש העיר.

שלמה ברלינט: לכן אנחנו תומכים בהצעת החוק שהיא לטובת העמותות והיא לא כדי לחזק את השלטון המקומי על אף שזה דבר חשוב בפני עצמו.

משה גפני: אף אחד לא התנגד לזה.

משה גפני: יש רק שאלות לגבי הנוסח.

משה גפני: תודה רבה.

איתן ברושי: אני רוצה לומר למה אני חושב שזה נכון.

איתן ברושי: החברה הישראלית לא יכולה לתפקד וגם לא השלטון המקומי בלי מרכיב ההתנדבות ובלי מרכיב הגורמים שבעצם הפכו להיות המגזר השלישי שהפך להיות עובדי מדינה.

איתן ברושי: המדינה היא במידה רבה תלויה בגופים האלה.

איתן ברושי: הגופים האלה מבצעים תפקידים שפעם המדינה ביצעה.

איתן ברושי: לכן חבריי בשלטון המקומי, אני אומר שהשלטון המקומי צריך להודות לגופים שבהתנדבות משלימים לא מעט את התפקידים של המדינה.

איתן ברושי: עוד הערה אחת אדוני היושב ראש.

איתן ברושי: אתה יודע, וחבריי באוצר, שכל תרומה, כל כסף שמתקבל כתרומה, מקבל פטור של 35 אחוזים לצורכי מס.\

משה גפני: לא כל עמותה.

משה גפני: מה שמופיע בסעיף 46.

איתן ברושי: ברור.

איתן ברושי: לא תוותר על כך שאנחנו מאשרים את סעיף 46?

משה גפני: לא רק זה.

משה גפני: יש כללים.

משה גפני: יש כאלה שלא מקבלים.

איתן ברושי: נכון.

איתן ברושי: המדינה מחשיבה את הגופים האלה ומכירה לצורכי מס במי שנותן להם כספים.

איתן ברושי: לכן אתם לא עושים טובה אם מדייקים בהגדרה למה ניתנת ההנחה.

איתן ברושי: אנחנו כל שנה יוצאים מההתיישבות.

איתן ברושי: למעלה מ-1,000 משרתי שנת שירות שבאים בלמעלה מ-2,000 בוגרי כיתות י"ב בכל הארץ, גם בערים.

איתן ברושי: האנשים האלה משרתים שנה בהתנדבות.

איתן ברושי: ביום חמישי יסתיים קורס טיס עם 40 חניכים.

איתן ברושי: על מגרש המסדרים בבסיס בחצרים יעמדו 40 בוגרי קורס טיס ורובם בוגרי שנת שירות.

איתן ברושי: כל מה שאנחנו רוצים להגיד זה תודה למתנדבים.

איתן ברושי: ישראל זקוקה להם והם זקיקים להתנדבות אבל לתת את ההקלות, זה דבר נכון גם אם זה עולה כמה גרושים של ארנונה.

איתן ברושי: הם נותנים הרבה יותר.

איתן ברושי: תודה.

משה גפני: תודה.

משה גפני: אני מבקש להקריא את החוק.

משה גפני: אנחנו לא נצביע עליו היום אלא בתחילת שבוע הבא, בהסכמה.

איתן ברושי: אני הולך לוועדה אחרת.

איתן ברושי: תודה.

שרון רוברטס: משרד המשפטים.

שרון רוברטס: יש לי שתי הערות.

שרון רוברטס: האחת לגבי זה שיהיה כתוב שזה בכללים ולא בתקנות.

שרון רוברטס: אנחנו חושבים שזה נכון שזה יהיה בתקנות.

שרון רוברטס: אלה כללים שחלים על כל הציבור ונכון שיפורסמו.

שרון רוברטס: לגבי המנגנון של ערר.

שרון רוברטס: אני נוטה להסכים עם מה שנאמר כאן על ידי מרכז השלטון המקומי.

שרון רוברטס: יש כאן מקרה שהרשויות המקומיות מסתכלות על כללים מסוימים שייקבעו בתקנות ואחר כך השר מסתכל על אותם כללים.

שרון רוברטס: לכאורה לא ברור למה הוא מסתכל דווקא כשהן אומרות לא, למה הוא מבקר אותן גם כשהן אומרות כן.

משה גפני: מה המצב היום?

משה גפני: הרשות המקומית מחליטה כך או אחרת, השר מתערב?

מירה סלומון: היום היא ממליצה.

אייל לב ארי: היום היא רק ממליצה ומי שנותן את הפטור, זה שר הפנים.

משה גפני: הממונה על המחוז.

אייל לב ארי: אז הממונה מחליט האם לקבל את ההמלצה או לא.

אייל לב ארי: החשש שעלה כאן בדיון הקודם היה שמא עכשיו ההמלצה תהפוך להחלטה ואם ההחלטה תהיה, היא לא תיבחן.

משה גפני: עם זה מבקש להתמודד חבר הכנסת מלכיאלי.

משה גפני: המצב הוא שלפי המצב הקיים, גם אם אתה אומר שההמלצה היא של הרשות המקומית, בסופו של דבר עוברים חודשים ארוכים ובינתיים העמותה מתלבטת ומתמוטטת.

משה גפני: לכן הוא מציע את הצעת החוק הזאת.

אייל לב ארי: הצעת חוק לתיקון פקודת מסי העירייה ומסי הממשלה (פטורין) (מס' 31) (סמכות רשות מקומית לתת פטור מארנונה למוסד מתנדב לשירות הציבור), התשע"ט-2018

אייל לב ארי: בפקודת מסי העירייה ומסי הממשלה (פטורין), 1938, בסעיף 5(י):

אייל לב ארי: זה בעצם הסעיף המרכזי מכוחו היום הסמכות מוקנית לשר הפנים לתת או לא לתת את ההנחה בארנונה.

אחרי פסקה  יבוא: "(4) מועצת הרשות המקומית תאשר מתן פטור לפי סעיף קטן זה לאחר שהונחה בפניה חוות דעת של ועדת ההנחות של הרשות המקומית לעניין הבקשה למתן פטור לאותו מוסד מתנדב לשירות הציבור.

אחרי פסקה  יבוא: מועצת הרשות המקומית או ועדת ההנחות יפעלו בהתאם לכללים שקבע המנהל הכללי של משרד הפנים לעניין זה".

אחרי פסקה  יבוא: ביקש משרד הפנים להעביר את הכללים שקבע מנכ"ל משרד הפנים לעניין זה.

משה גפני: משרד הפנים אמר?

משה גפני: לא משרד המשפטים?

אייל לב ארי: זו הערה של משרד הפנים.

אייל לב ארי: משרד המשפטים ביקש שזה יהיה במסגרת תקנות של שר הפנים ושיהיו תקנות שמטבע הדברים גם מפורסמות ברשומות.

אייל לב ארי: לגבי הכללים, אתם רוצים לומר שקבע או שיורה?

אייל לב ארי: אתם כתבתם קבע.

שחר פרלמוטר: אם אפשר, שקבע.

שחר פרלמוטר: לעניין השאלה האם זה חוזר מנכ"ל או תקנות, לנו אין עמדה.

שחר פרלמוטר: אפשר כך ואפשר כך.

שחר פרלמוטר: ועדת שרים החליטה שזה יהיה בתקנות.

שחר פרלמוטר: לנו כמשרד הפנים אין מניעה שזה יהיה בכללים שקבע המנכ"ל.

שחר פרלמוטר: אנחנו כן אומרים שככל שהוועדה עניינה בחוזר מנכ"ל, הרי שזה לא יהיה פרסום ברשומות.

אייל לב ארי: נאמר כללים שיור מנכ"ל משרד הפנים.

שרון רוברטס: הסכימו על כך שאלה יהיו תקנות.

אייל לב ארי: השאלה היא כמה אנחנו מפשטים מצד אחד ומצד שני לצורך הפישוט מותירים את המצב הקיים או קצת משנים מן המצב הקיים מעבר להעברת הסמכות.

אייל לב ארי: המצב הקיים היום הוא כשפועלים לפי חוזרי מנכ"ל משרד הפנים.

אייל לב ארי: עם ההערה הזאת משרד הפנים חי אתה ומשרד המשפטים העלה הערה לפיה אולי נכון יותר שמי שיקבע את הכללים האלה, תהיה קביעה בתקנות של שר הפנים.

אייל לב ארי: זו השאלה.

מיכאל מלכיאלי: אני מחכה לקביעת תקנות בכמה דברים שעברו כאן בטרומית, כבר כמעט שנה וחצי או שנתיים.

מיכאל מלכיאלי: אם אפשר לקבוע בחוק זמן לסיום התקנות, אין שום בעיה.

משה גפני: זה הדבר האחרון שתצליח לעשות.

משה גפני: זה אצלם קודש קודשים.

מיקי לוי: אני מציע לך לפזר את הוועדה.

מיקי לוי: מיקי מכלוף זוהר פיזר את ועדת הכנסת כי הוא דורש לחוקק עד 90 ימים לפני הבחירות.

מיקי לוי: הוא משנה את החוקים.

מיקי לוי: כנראה חוק גדעון סער על הפרק.

מיקי לוי: אפילו הורביץ בא לפקח עליו.

משה גפני: מה יש עוד להקריא?

אייל לב ארי: עוד נקודה שהעיר משרד הפנים.

אייל לב ארי: הכללים שקבע מנכ"ל משרד הפנים לא טעונים פרסום ברשומות ובנוסף הם ביקשו שהכללים יהיו לאחר שהוכח, יהיה בהתאם לכללים - - -

שחר פרלמוטר: האישור של המועצה יינתן בהתאם לכללים ולאחר שהוכח.

אייל לב ארי: בעצם יש שרשור.

אייל לב ארי: כל מה שחולש על החלטת מועצת הרשות המקומית, אלה בעצם הכללים של מנכ"ל משרד הפנים.

שחר פרלמוטר: התנאים המהותיים.

שחר פרלמוטר: זה היה הניסיון שלנו להותיר במידה מסוימת לאור ההערות שעלו בדיון הקודם, חשש של מוסדות מתנדבים במקרה, בדרך כלל הפנייה היא שההמלצה היא שלילית ואז הם יכולים במצב רגיל, כמו שהוא היום, לפנות לממונה על המחוז שהוא בעצם נותן את ההנחה בארנונה כדי לבדוק האם החלטת מועצת הרשות המקומית נעשתה בהתאם לכללים של מנכ"ל משרד הפנים או לא.

שחר פרלמוטר: אם מאשרים, המוסד לא יפנה כי אין לו סיבה לפנות.

מירה סלומון: כמו שאמרתי כאן בשיחת פרוזדור, יש את התנועה לאיכות השלטון.

מירה סלומון: יש כל מיני גורמים אחרים שעשויים לפנות על אישור שלא בהתאם לכללי משרד הפנים.

מירה סלומון: יש כל מיני מוסדות בעלי עניין שזה לגיטימי גם שייפנו אם לא פועלים בהתאם להחלטות והנחיות משרד הפנים,.

מירה סלומון: זה לגיטימי שתהיה ערכאת ערעור אבל שיהיה גם על החלטות כן וגם על החלטות לא.

מיכאל מלכיאלי: אף אחד לא יגיש ערעור על החלטות כן.

מיכאל מלכיאלי: מי שקיבל פטור, יגיש ערעור?

מירה סלומון: אמרתי שזכות הערעור לא נתונה רק למי שמבקש הנחה.

מירה סלומון: זכות הערעור היא גם לאלה שלידו שביקשו הנחה וסורבו, או לתנועות לאיכות השלטון למיניהן שרוצות לוודא שההנחה אושרה בהתאם להנחיות משרד הפנים.

מירה סלומון: זכות הערעור לא נתונה רק למי שביקש את ההנחה.

מירה סלומון: לא לגיטימי שרק זה יהיה.

מיכאל מלכיאלי: זה יישאר.

מיכאל מלכיאלי: אנחנו לא פוגעים בזה.

מירה סלומון: אנחנו אומרים שלא יכול להיות מצב שאומרים לנו שאם תאשרו את זה, זה בסדר כמסלול ירוק ורק מה שלא תאשרו, זה יבוא למשרד הפנים להכרעה.

מירה סלומון: זה לא לגיטימי.

מירה סלומון: זאת לא משילות.

משה גפני: איתן, תנהל את הוועדה.

משה גפני: לא מצביעים היום.

משה גפני: מצביעים בתחילת שבוע הבא.

משה גפני: (היו"ר איתן ברושי)

שחר פרלמוטר: אני חלילה לא אומר כדי להתריס אלא כדי לפרוטוקול.

שחר פרלמוטר: אנחנו חוזרים על עמדתנו שנכון למחוק את הפסקה הזאת.

שחר פרלמוטר: חוזרים על עמדתנו ועל מה שהמשרד הציע לגבי סמכות שברשות של שר הפנים לקבוע עסקים ורשויות בהם יחול המצב הקיים היום או שניתן יהיה -- -

איתן ברושי: הסמכות מראש נתונה לשר הפנים.

איתן ברושי: עלמה שהוא ויתר, הוא האציל את זה למישהו אחר.

שחר פרלמוטר: לא.

שחר פרלמוטר: אלה יהיו סוגים מאוד מיוחדים כסמכות שברשות כאשר ברירת המחדל היא באמת שהאישור יינתן על ידי המועצה.

שחר פרלמוטר: אנחנו עדיין חושבים שזו הצעה ראויה.

איתן ברושי: מה הבעיה עם זה?

איתן ברושי: אתם מתנגדים?

שחר פרלמוטר: הייתה בעיה.

שחר פרלמוטר: היושב ראש סבר אחרת.

איתן ברושי: אז גמרנו.

שחר פרלמוטר: אנחנו נמשיך לבוא אתו בדברים.

שחר פרלמוטר: אגב, אני כן אומר לפרוטוקול שעל פי החלטת ועדת שרים, היא צריכה הסכמה של המשרד.

שחר פרלמוטר: אנחנו נמשיך לבוא אתו בדין ודברים ביחס לפסקה (4).

אייל לב ארי: אני רוצה לחדד עוד פעם את עניין הצעת החוק.

אייל לב ארי: היא בוודאי לא באה להרע את המצב של המוסדות המתנדבים לשירות הציבור כפי שהוא גם היום.

אייל לב ארי: זאת לא כוונת חבר הכנסת מלכיאלי.

איתן ברושי: בסדר.

איתן ברושי: בואו נתקדם.

מירה סלומון: אנחנו מבקשים להגיב על ההצעה.

איתן ברושי: תנו להם לסיים.

איתן ברושי: נגיב ונסכם.

אייל לב ארי: 6.

אייל לב ארי: בסעיף קטן זה ועדת הנחות –

אייל לב ארי: במועצה מקומית – כמשמעותה בהוראות לפי סעיף 12 לחוק הסדרים במשק המדינה (תיקוני חקיקה להשגת יעדי התקציב), התשכ"ג-1992.

אייל לב ארי: אנחנו עוברים עכשיו להגדרה שלא הייתה בקריאה הראשונה - מוסד מתנדב לשירות הציבור.

אייל לב ארי: ההגדרה הזאת נלקחה מחוזרי מנכ"ל משרד הפנים.

אייל לב ארי: קובעים האם הקריטריונים שמופיעים באותם חוזרים עונים על מי שמבקש הנחה בארנונה כמוסד מתנדב לשירות הציבור.

אייל לב ארי: בנוסף, לאור הערות שעלו בדיון הקודם ביחס למוסדות להשכלה גבוהה, ראינו לנכון גם לציין במפורש את המוסדות להשכלה גבוהה.

מיכאל מלכיאלי: למה?

אייל לב ארי: כיוון שהעלו מקרים בהם מתקיימים הקריטריונים והבקשה להמלצה לממונה על המחוז לתת פטור היא שלילית, למרות שהם מתקיימים ואז בעצם הממונה על המחוז דוחה את ההמלצה, למרות שמתקיימות ההוראות.

מיכאל מלכיאלי: לפי החוק הזה הם לא יגיעו למחוז.

מיכאל מלכיאלי: המקומית לא תפטור אותם.

אייל לב ארי: המקומית היום צריכה לראות בהם כמוסד מתנדב –תכף אני אקרא את ההגדרה – את המוסד להשכלה גבוהה.

אייל לב ארי: אלה לא כל המוסדות להשכלה גבוהה אלא אלה המוסדות המתוקצבים בלבד כפי שזה גם היום.

מיכאל מלכיאלי: מי הכניס את הנושא הזה?

שחר פרלמוטר: זה לא כתוב.

אייל לב ארי: ובלבד שהמדינה משתתפת בתקציבו.

שחר פרלמוטר: אני לא רואה איפה זה כתוב.

מיכאל מלכיאלי: הנוסח הזה מופיע בחוזר מנכ"ל?

שחר פרלמוטר: לא.

מיכאל מלכיאלי: מישהו הכניס את זה עכשיו.

אייל לב ארי: נוסח שהונח בפני הוועדה.

אייל לב ארי: "מוסד מתנדב לשירות הציבור, מוסד שאינו פועל למטרות רווח ועוסק בתחומים בהם רשות מקומית פועלת וביניהם בענייני בריאות, רווחה או חינוך, לרבות מוסד להשכלה גבוהה כמשמעותו בסעיף 9 לחוק המועצה להשכלה גבוהה התשי"ח-1958".

יעקב דור: למה לא כתוב מוסד טכנולוגי?

אייל לב ארי: זה לנושא הבא.

איתן ברושי: בואו נחלק את זה לשני חלקים.

איתן ברושי: נסכם עד היכן אין ויכוח כי יכול להיות שהחלק השני מיותר.

איתן ברושי: אני שואל אם זה נכון לומר שעד המשפט של השכלה גבוהה, אין לכם ויכוח.

שחר פרלמוטר: יש ויכוח.

איתן ברושי: האם הגדרה של מוסד מתנדב בשירות הציבור, יש על זה ויכוח?

שחר פרלמוטר: כן, יש ויכוח.

שחר פרלמוטר: מוסד מתנדב הוא מוסד שעומד בכללים שקבע שר הפנים.

שחר פרלמוטר: בכל התנאים.

איתן ברושי: איך אתה מתקן את הניסוח הזה?

שחר פרלמוטר: אפשר היה להוסיף.

שחר פרלמוטר: אני אקדים ואומר שלדעתנו ההגדרה מיותרת.

שחר פרלמוטר: היא גורעת.

איתן ברושי: אתה מציע שיהיה כתוב כפוף להגדרה של חוזר מנכ"ל?

שחר פרלמוטר: אנחנו רוצים שההגדרה לא תהיה כי סעיף קטן (א) או פסקה (1) אומרת שכל מוסד מתנדב ובלבד שאושר על ידי השר או המועצה בהתאם לכללים שקבע השר או המנכ"ל.

שחר פרלמוטר: התוכן נקבע בחוזרי מנכ"ל.

שחר פרלמוטר: מוסד מתנדב הוא כל מי שעונה ל-13 קריטריונים שמפורטים בחוזר מנכ"ל.

שחר פרלמוטר: חוזר מנכ"ל הוא לא עמוד אחד.

שחר פרלמוטר: הוא מפרט אופן הגשת הבקשה, מועד בקשת בקשה וכולי.

קריאה: למה אתם מציעים דווקא מוסד שהמדינה משתתפת בתקציבו?

שחר פרלמוטר: המל"ג כאן?

עמרי גולן: כן.

עמרי גולן: המדינה משתתפת בתקציבו, הוא מוסד מובהק לתועלת הציבור.

שחר פרלמוטר: המוסדות הלא מתוקצבים הוקמו מתוך הנחה שלא יזכו לתקצוב של המדינה.

עמרי גולן: אלה שלא מתוקצבים.

שחר פרלמוטר: זה דיון שחורג.

איתן ברושי: לכם במשרד הפנים יש הגדרה של מוסד מתנדב?

שחר פרלמוטר: כן.

שחר פרלמוטר: התנאים המפורטים בחוזרי המנכ"ל.

איתן ברושי: זה בתוקף גם היום.

שחר פרלמוטר: כן.

שחר פרלמוטר: הצעת החוק לא משנה מהתוכן.

איתן ברושי: אני מקבל את זה.

איתן ברושי: אל תקשו סתם.

איתן ברושי: אם יש הגדרה שאתה חיים בשלום של מה זה מוסד מתנדב, באה ההגדרה הזאת ונשענת עליה.

שחר פרלמוטר: נכון.

שחר פרלמוטר: משכך, אין צורך.

יעקב דור: אבל מכללות טכנולוגיות לא נמצאות בה.

איתן ברושי: תכף נגיע למכללות הטכנולוגיות.

קריאה: אבל הוא גם מוסד מתוקצב.

איתן ברושי: המכללות הטכנולוגיות הן חלק מהסעיף הבא.

איתן ברושי: אני מציע לסכם.

איתן ברושי: העניין כאן די ברור.

איתן ברושי: ממילא גם לא מחליטים עכשיו אבל צריך להתקדם.

איתן ברושי: אני רוצה לומר הערה לגבי המעונות.

איתן ברושי: יש כאן בעיה כי יש מעונות סטודנטים בתוך תחום הקמפוס ויש הרבה מאוד מעונות סטודנטים שהם מחוץ לקמפוס למטרות פרנסה של מי שמשכיר את המעונות.

איתן ברושי: אתם לא תצאו מזה.

איתן ברושי: לכן אני מציע להישאר בהגדרה.

עודד צימנד: אבל יש החרגה לזה.

איתן ברושי: אבל לא צריך החרגות.

עודד צימנד: ככל שמדובר במקום שבו מתנהל עסק, זה מוחרג ממילא.

עודד צימנד: כאשר מדובר על נכסי המוסדות להשכלה גבוהה, ואגב, הנכסים מתפרסים על פני רשויות שונות ואנחנו יכולים להגיע למצב שנכס מסוים אושר ברשות ולא אושר ברשות אחרת.

איתן ברושי: נכון.

איתן ברושי: יש גם פערי ארנונה בין הרשויות.

עודד צימנד: השאלה אם זו תוצאה רצויה של מהלך שכל מטרתו הייתה להקל את הגישה לאותם אלה שהאישור שלהם מתעכב.

עודד צימנד: יש פעילות עסקית.

איתן ברושי: אני מציע להשאיר את זה עד ההחלטה, להסמיך את היועצים המשפטיים ועם גפני לסכם האם הניסוח הוא בשלמותו או בחלקו.

איתן ברושי: אנחנו לא נכנסים כאן לדברים חדשים.

איתן ברושי: היועץ המשפטי אומר שצריך לאשר את הניסוח בשלמותו.

איתן ברושי: חברים ממשרד הפנים אומרים שאפשר לוותר ולומר כפוף לחוזר מנכ"ל.

איתן ברושי: כפוף למה שתגידו.

איתן ברושי: אבל מאחר ויש כאן עוד נושאים והשעה מאוחרת, אני מציע לסכם שאת הסעיף הזה נסמיך את הצוות המצומצם להביא אותו להצבעה במועד שייקבע.

איתן ברושי: זה עניין של ימים בודדים.

מירה סלומון: אנחנו מבקשים להבהיר את עמדתנו גם ביחס לסעיף.

מירה סלומון: אנחנו לא חלק מהצוות המסכם.

איתן ברושי: בסדר.

איתן ברושי: דעתכם נשמעה כאן.

מירה סלומון: לא, לא נשמעה.

איתן ברושי: יעשו התייעצות טלפונית.

איתן ברושי: אנחנו טוחנים כאן מים.

איתן ברושי: יש כאן עמדה ברורה ומוצקה.

איתן ברושי: אתה יכול לקבל סיכום כזה?

איתן ברושי: זה לא הדבר הכי גורלי עכשיו.

אייל לב ארי: לא.

אייל לב ארי: זה לא הדבר הכי גורלי.

אייל לב ארי: זה דבר מהותי.

מירה סלומון: יש לזה משמעות.

שחר פרלמוטר: לכאורה זה אומר שהמוסדות המנויים כאן בהכרח הם מוסד מתנדב וזה לא המצב.

איתן ברושי: יש כאן תכונה שחוזרים אחד על דברי השני.

איתן ברושי: הוא לא מקבל את ההצעה שלכם.

איתן ברושי: סיכמנו שאתם תסכמו את העניין הזה מחר-מחרתיים.

איתן ברושי: בשבוע הבא צריך להביא את הדברים לגמר.

אייל לב ארי: אני רוצה להשלים.

אייל לב ארי: "לרבות מוסד להשכלה גבוהה כמשמעותו בסעיף 9 לחוק המועצה להשכלה גבוהה התשי"ח-1958, הוא מוסד הפועל בהית ובאישור המועצה להשכלה גבוהה לפי סעיף 21א לחוק האמור שהמדינה משתתפת בתקציבו לעניין נכסים המשמשים את המוסד להשכלה גבוהה לצורכי לימוד, לצורכי מעונות סטודנטים הלומדים באותו מוסד ובלבד שלא נעשית בהם פעילות עסקית".

מיכאל מלכיאלי: הנוסח הזה מרחיב את מה שיש בחוזר מנכ"ל?

אייל לב ארי: לא.

אייל לב ארי: הנוסח הזה לא מרחיב.

אייל לב ארי: הנוסח הזה בעצם מאמת אחת לאחת.

מיכאל מלכיאלי: אני מקבל את דברי היועץ המשפטי.

איתן ברושי: היועץ המשפטי, אנחנו סיימנו את ההקראה?

אייל לב ארי: יש עוד הערה.

שחר פרלמוטר: אנחנו חושבים שצריך להוסיף סעיף שמדבר על תחולה, שההסדר החדש יחול על כל הבקשות שיוגשו לשנה הבאה.

איתן ברושי: שנה הבאה זאת שנת 2019.

שחר פרלמוטר: כן.

שחר פרלמוטר: זה תלוי בשאלה של הכללים ואני מבין שהוועדה החליטה על כללים.

שחר פרלמוטר: ככל שכך, על פניו אין מניעה שזה יחול מהשנה הקרובה, שנת 2019.

שחר פרלמוטר: המועד להגשה הוא ה-1 באפריל.

שחר פרלמוטר: אפשר יהיה בנסיבות אלה, אבל בכל מקרה לקבוע איזשהו גג.

איתן ברושי: עד 31 במרס?

שחר פרלמוטר: לא צריך לקבוע את המועד.

שחר פרלמוטר: המועד עצמו להגשת בקשות קבוע בחוזרים.

מיכאל מלכיאלי: עד אפריל.

שחר פרלמוטר: אנחנו הצענו נוסח, משהו שאומר שזה יחול על בקשות לשנת המס הבאה או לשנת המס 2019 ואילך.

מיכאל מלכיאלי: אתה מתכוון שאתה לא רוצה שזה יחול על 2018.

שחר פרלמוטר: נכון.

איתן ברושי: נאמר כאן שההסדר הוא מכאן והלאה.

איתן ברושי: אנחנו מסיימים את הנושא.

איתן ברושי: הסתיימה ההקראה.

איתן ברושי: יש כאן נקודה שדורשת הבהרה.

איתן ברושי: אם היו עושים את זה לפני הישיבה, לא היינו מגיעים לקיום דיון כזה אבל כך אתם מתנהלים כל הזמן.

איתן ברושי: עושים דיוני מטה בתוך הוועדה בנוכחות כולם ואז מקיימים אין סוף ישיבות.

איתן ברושי: אם מגיעים מתואמים, זה לא היה קורה אלא זה היה נגמר.

איתן ברושי: אין כאן ערך לשעות עבודה.

איתן ברושי: אם הייתם משלמים על כל השעות שלנו, זה היה נראה אחרת.

איתן ברושי: היו חוסכים.

איתן ברושי: סיכמנו את העניין וגפני יוביל אותו מכאן והלאה.

איתן ברושי: אתם צריכים עכשיו להשלים את הניסוח ולהביא את זה להחלטה.

איתן ברושי: אני מבין שרוצים שזה יהיה לפני פיזור הכנסת.

מיכאל מלכיאלי: ודאי.

איתן ברושי: זה אומר שצריך להביא את זה בשבוע הבא.

איתן ברושי: תשלימו את זה מחר.

איתן ברושי: יש למישהו הערה שלא נאמרה?

מיכאל מלכיאלי: אני רוצה לציין לפרוטוקול, ולא רק לפרוטוקול, ששחר הוא היום היחיד באגף שלו שלא הלך ליום כיף של המשרד כי היה חשוב לו לבוא לכאן ולהביע את הדברים בצורה טובה.

איתן ברושי: אנחנו מאוד מעריכים את זה.

מירה סלומון: חבר הכנסת ברושי, ההקראה בוצעה.

מירה סלומון: אנחנו מבקשים להעביר את התייחסותנו לנוסח שיפורסם לקראת הדיון הבא, להעלות את ההתייחסויות.

איתן ברושי: תהיו בקשר גם אם זה יקרה מחר.

איתן ברושי: יש טלפונים.

איתן ברושי: אני בטוח שהם לא מתנגדים שאת תצטרפי להתייעצויות.

איתן ברושי: יעשו שיחת ועידה ויסכמו את זה.

מירה סלומון: לא, זאת לא שיחת ועידה.

איתן ברושי: אם אתם רוצים לבוא עוד פעם לירושלים, בבקשה.

אייל לב ארי: אנחנו מפרסמים בצורה הנהוגה.

טמיר כהן: בצרה מסודרת, לפני כל דיון אנחנו מפרסמים את החומר.

אייל לב ארי: את הנוסח.

קריאה: האם עמדת העמותות תישמע?

איתן ברושי: זה לא דיון בפורום המלא.

איתן ברושי: זה דיון בפורום מצומצם שנועד לסכם את הניסוח.

מירה סלומון: אנחנו נבהיר עכשיו את התנגדותנו עכשיו לפרוטוקול.

מירה סלומון: אנחנו מתנגדים.

איתן ברושי: רגע.

איתן ברושי: אומר טמיר שבכל מקרה בסיכום של ההצבעה, אף אחד לא יסתום את הפה למישהו אבל כל המטרה של מה שעשיתי היא לאפשר המשך הדיונים.

איתן ברושי: אתם תדונו בסעיף הבא אבל בינתיים עד מחר אפשר להשלים את הניסוח של שלוש שורות.

איתן ברושי: אפשר לגמור את זה בשיחת ועידה, אפשר להיפגש, החברים כאן, זה התפקיד שלהם, ישלימו את המהלך.

איתן ברושי: תודה רבה.